Θεσσαλονίκη, 28/09/2023

**Η Lidl Ελλάς στηρίζει πολύπλευρα τους πληγέντες στη Θεσσαλία με προϊόντα συνολικής αξίας 80.000€ και εκπτωτικές ενέργειες ύψους 1.200.000€**

**Ανταποκρίνεται συνεχώς στις έκτακτες ανάγκες με δωρεές προϊόντων, κοινωνικές δράσεις και εκπτωτικές ενέργειες.**

Η Lidl Ελλάς **από την πρώτη στιγμή** στέκεται δίπλα στους κατοίκους της Θεσσαλίας, συνδράμοντας ενεργά στη στήριξη των συνανθρώπων μας που δοκιμάστηκαν από τις καταστροφικές πλημμύρες. Μέχρι στιγμής η εταιρεία έχει **προσφέρει προϊόντα αξίας 80.000€** προς τους κατά τόπους δήμους, προχωρώντας σε δωρεές φρέσκων και μακράς διάρκειας τροφίμων, καθώς και ειδών πρώτης ανάγκης.

Επιπλέον, η Lidl Ελλάς σε συνεργασία με τη σεφ και πολυετή συνεργάτη της **Γωγώ Δελογιάννη**, διοργάνωσε έκτακτη δράση βοήθειας και αλληλεγγύης στον Παλαμά Καρδίτσας στις 23 και 24 Σεπτεμβρίου 2023. Η σεφ μαζί με εθελοντές της κοινωνικής κουζίνας **«Ό Άλλος Άνθρωπος»** μαγείρεψαν **3.200 μερίδες φαγητού** και παρέδωσαν περισσότερα από **100 πακέτα με είδη πρώτης ανάγκης**.

Επιπρόσθετα, η εταιρεία με υψηλό αίσθημα ευθύνης, βρέθηκε στο πλευρό των πληγέντων, προσφέροντας **έκπτωση 20%** **στο σύνολο της προϊοντικής γκάμας της στα 17 καταστήματά της** από τις 12 έως και τις 23 Σεπτέμβριου 2023. Η κίνηση αυτή, η οποία ήρθε σε συνέχεια των ήδη χαμηλών τιμών που προσφέρει η εταιρεία, ανέρχεται σε πάνω από **1.200.000€ έμμεσης συνεισφοράς προς την τοπική κοινωνία**.

Παράλληλα, η Lidl Ελλάς στάθηκε στο πλευρό **των εργαζομένων της** στις πληγείσες περιοχές, εξασφαλίζοντας την ασφαλή μεταφορά τους από και προς την εργασία, αλλά και τη φιλοξενία τους στις περιπτώσεις που επλήγη η κατοικία τους.

Η στήριξη των συνανθρώπων μας αποτελεί προτεραιότητα για τη Lidl Ελλάς, η οποία συμμετέχει με υπευθυνότητα και συνέπεια σε κάθε εκστρατεία βοήθειας, συμβάλλοντας στην ανακούφιση των ανθρώπων που δοκιμάζονται.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**facebook.com/lidlgr**](http://www.facebook.com/lidlgr/)

[**twitter.com/Lidl\_Hellas\_**](http://www.twitter.com/Lidl_Hellas_)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

**youtube.com/user/lidlhellas**